[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000004", "text": "Fe gyhuddodd Llywodraeth Cymru o ofyn i staff \u201cffyddlon\u201d a \u201cmedrus\u201d y Gwasanaeth Iechyd Cenedlaethol \u201cweithredu\u2019r amhosibl\u201d, a fod Llywodraeth Cymru wedi methu a chymryd cyfrifoldeb am ei methiannau."}, {"text_idx": "#000006", "text": "\u201cYma yng Ngwent y cafodd Aneurin Bevan yr ysbrydoliaeth, gan ddod o hyd i\u2019r nerth i sefydlu\u2019r Gwasanaeth Iechyd Cenedlaethol. Ond yma fel yng ngweddill Cymru mae pobol yn sylweddoli fod ei weledigaeth yn cael ei ddal yn o\u0302l o\u2019i botensial."}, {"text_idx": "#000007", "text": "\u201cMae rhagoriaeth yn y Gwasanaeth Iechyd yng Nghymru. Staff medrus ac ymroddgar \u2013 rydym yn ffodus i\u2019w cael, ac ni allwn ddiolch digon iddynt. Ond maent yn cael eu gofyn i wneud mwy a mwy, oherwydd diffyg cefnogaeth y Llywodraeth \u2013 i gyflawni\u2019r amhosibl."}, {"text_idx": "#000009", "text": "\u201cByddant yn dweud wrthym nad yw ystadegau\u2019n berthnasol, neu\u2019n honni eu bod yn cyfeirio at ddigwyddiadau ynysig. Byddant yn dargyfeirio unrhyw feirniadaeth fel \u201cdod a gwleidyddiaeth i\u2019r Gwasanaeth Iechyd\u201d neu gyhuddo rhai sy\u2019n tynnu sylw at broblemau o ymosod ar staff sy\u2019n gweithio\u2019n galed."}, {"text_idx": "#000010", "text": "\u201cPan gafodd y mater o dargedau amseroedd aros canser annerbyniol ei godi gyntaf, fe wnaeth y Gweinidog Iechyd ar y pryd a\u2019r Prif Weinidog addewid i\u2019r Cynulliad y byddai\u2019r targedau\u2019n cael eu cyrraedd erbyn mis Hydref 2013. Mae hi bellach yn Fawrth 2017 a tydi\u2019r targedau hynny yn dal heb gael eu cyrraedd. Mae\u2019r perfformiad yn dal i fod yr un mor ddrwg heddiw- gyda\u2019r addewidion a thargedau, yn dawel, wedi eu anghofio."}, {"text_idx": "#000011", "text": "\u201cPwy sydd ar fai am y methiannau hyn? Yn o\u0302l ein llywodraeth \u2013 ein Hysgrifennydd Iechyd ac ein Prif Weinidog \u2013 y cleifion sy\u2019n rhy sa\u0302l, neu\u2019r fformiwla Barnett sy\u2019n rhy annheg. Byddant yn beio pobl sy\u2019n ysmygu ac yn yfed fel pe bai pobl yr Alban a Lloegr yn byw bywyd sy\u2019n berffaith iach."}, {"text_idx": "#000012", "text": "\u201cMae Cymru angen llywodraeth sy\u2019n cymryd cyfrifoldeb ac yn arwain gydag uchelgais. Dyna pam y mae Plaid Cymru yn canolbwyntio ar ddatrys problemau yn hytrach na\u2019u gwadu."}, {"text_idx": "#000013", "text": "\u201cBydd Plaid Cymru yn hyfforddi a recriwtio\u2019r meddygon sydd eu hangen arnom ar gyfer pob rhan o Gymru ac rydym wedi gosod targedau uchelgeisiol ar gyfer diagnosis canser. Mae angen i\u2019n llywodraeth ganolbwyntio ar wneud y Gwasanaeth Iechyd cystal ag unrhyw le yn y byd, ac nid dim ond anadlu ochenaid o ryddhad pan nad yw ffigurau newydd cyn waethed ag y gallent fod wedi bod."}, {"text_idx": "#000019", "text": "\u201cNid problem tymhorol ydi'r pwysau ar ein GIG - ..."}]